b'\n_START_ARTICLE_\nVladimir \xc5\xbderjavi\xc4\x87\n_START_PARAGRAPH_\nVladimir \xc5\xbderjavi\xc4\x87 (Kri\xc5\xbe, 12. kolovoza 1912.- Zagreb, 5. rujna 2001.), hrvatski ekonomist, demograf i stru\xc4\x8dnjak UN-a. \xc5\xa0iroj javnosti postao je poznat po istra\xc5\xbeivanjima i publikacijama o demografskim gubitcima biv\xc5\xa1e Jugoslavije u 2. svjetskom ratu.\n_START_SECTION_\n\xc5\xbdivotopis\n_START_PARAGRAPH_\nRodio se 1912. godine u Kri\xc5\xbeu, a diplomirao je na Ekonomskom fakultetu u Zagrebu. Od 1945. do 1958. godine radio je u Ministarstvu industrije, Institutu za naftu, Ekonomskom institutu i Saveznom centru za izobrazbu rukovode\xc4\x87ih kadrova u privredi, a od 1958. do 1982. radi u inozemstvu kao kao savjetnik za industijski razvoj. Od 1964. godine radio je kao ekspert Ujedinjenih naroda u Ekonomskoj komisiji UN-a za Afriku i vlada pojedinih zemalja Afrike, Azije i Srednje Amerike, bave\xc4\x87i se analizom rasta i kretanja stanovni\xc5\xa1tva. Bio je i dugogodi\xc5\xa1nji suradnik Vjesnika.'